Document ID: 32006R0207

32006R0207
L 036/3
JURNALUL OFÍCIAL AL UNIUNII EUROPENE
REGULAMENTUL (CE) NR. 207/2006 AL COMISIEI
din 7 februarie 2006
de modificare a Regulamentului (CEE) nr. 574/72 al Consiliului de stabilire a normelor de aplicare a Regulamentului (CEE) nr. 1408/71 privind aplicarea regimurilor de securitate socială în raport cu lucrătorii salariați, cu lucrătorii care desfășoară activități independente și cu membrii familiilor acestora care se deplasează în interiorul Comunității
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 574/72 al Consiliului din 21 martie 1972 de stabilire a normelor de aplicare a Regulamentului (CEE) nr. 1408/71 privind aplicarea regimurilor de securitate socială în raport cu lucrătorii salariați, cu lucrătorii care desfășoară activități independente și cu membrii familiilor acestora care se deplasează în interiorul Comunității (1) și, în special, articolul 122 al acestuia,
întrucât:
(1)
Anumite state membre sau autoritățile lor competente au solicitat modificarea anexelor la Regulamentul (CEE) nr. 574/72, în conformitate cu procedura definită în respectivul regulament.
(2)
Modificările propuse provin din deciziile adoptate de statele membre în cauză sau de autoritățile lor competente care desemnează autoritățile responsabile cu supravegherea punerii în aplicare a legislației în materie de securitate socială în conformitate cu dreptul comunitar.
(3)
Anexa 9 menționează regimurile care trebuie luate în considerare la calcularea costului mediu anual al prestațiilor în natură, în conformitate cu dispozițiile articolelor 94 și 95 ale Regulamentului (CEE) nr. 574/72.
(4)
Avizul unanim al Comisiei administrative pentru securitatea socială a lucrătorilor migranți a fost obținut,
ADOPTĂ PREZENTUL REGULAMENT:
Articolul 1
Anexele 1-5 și anexele 7-10 la Regulamentul (CEE) nr. 574/72 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 februarie 2006.

Labels: 0
9